**SREDNJOROČNI PLAN RADA**

**AGENCIJE ZA PREDŠKOLSKO, OSNOVNO I SREDNJE OBRAZOVANJE**

**2022. - 2024.GODINE**

Mostar, 2021. godine

KAZALO

[1. STRATEŠKI OKVIR 3](#_Toc15896443)

[2. VIZIJA I MISIJA AGENCIJE 3](#_Toc15896444)

[2.1. Vizija Agencije 4](#_Toc15896445)

[2.2. Misija Agencije 4](#_Toc15896446)

[3. SUDIONICI I PARTNERI 5](#_Toc15896447)

[4. OSNOVNA PROGRAMSKA OPREDJELJENJA 5](#_Toc15896448)

[4.1. Srednjoročni cilj 5](#_Toc15896449)

[4.2. Specifični cilj 6](#_Toc15896450)

[5. RESURSI I KAPACITETI POTREBNI ZA POSTIZANJE CILJEVA 9](#_Toc15896451)

[6. OKVIR ZA PRAĆENJE PROVOĐENJA PLANA I EVALUACIJU REZULTATA 9](#_Toc15896452)

[6.2. Metode za prikupljanje informacija o pokazateljima 10](#_Toc15896453)

[7. PRILOZI 11](#_Toc15896454)

# 1. STRATEŠKI OKVIR

U nacrtu Strateškog okvira, koji je izradila Direkcija za ekonomsko planiranje, navedeno je da su od svih čimbenika koji povećavaju rizik od ekonomske neizvjesnosti, nezaposlenosti, siromaštva i socijalne isključenosti najznačajniji i najutjecajniji razina i kvaliteta obrazovanja. Ujedno je navedeno kako je kvalitetno obrazovanje najbolje sredstvo za osiguranje ekonomskog razvoja, prevenciju neravnopravnosti, siromaštva i socijalne uključenosti. Rano napuštanje školovanja, niska razina obuhvaćenosti djece predškolskim odgojem i obrazovanjem, nedostupnost obrazovanja, nejednakost, loša učenička postignuća i obrazovanje koje nije povezano s tržištem rada i koje ne prati nove reformske procese imaju za posljedicu loše obrazovane osobe, koje su nekonkurentne na tržištu rada unutar Bosne i Hercegovine, ali i izvan nje.

Važno je napomenuti kako su ključne strategije u oblasti obrazovanja istekle krajem 2015. godine (Strateški pravci razvoja obrazovanja u Bosni i Hercegovini 2008.-2015., Strategija učenja o poduzetništvu u obrazovnim sustavima u Bosni i Hercegovini za period 2012.-2015., Strategija razvoja srednjeg strukovnog obrazovanja i obuke u Bosni i Hercegovini 2007.-2013.). Žurno donošenje novih strategija doprinijet će nastavku rada na osiguranju kompatibilnih obrazovnih politika na svim razinama odlučivanja te bolju korelaciju obrazovnih programa s promjenama i potrebama tržišta rada u Bosni i Hercegovini.

Agencija za predškolsko, osnovno i srednje obrazovanje je 2011. godine donijela prvi Strateški plan Agencije za predškolsko, osnovno i srednje obrazovanje BiH za razdoblje 2012.-2016., kao jedna od malobrojnih institucija u tom periodu, a po uočavanju jasno definiranih potreba za uspješnom i kvalitetnom provedbom reforme obrazovanja u Bosni i Hercegovini.

Kako Agencija za predškolsko, osnovno i srednje obrazovanje ima sjedište u Mostaru i područne jedinice u Sarajevu i Banja Luci, Strateško planiranje predstavlja značajan dokument za praćenje aktivnosti na razini institucije, ali i po svim odjelima unutar institucije.

Cilj izrade ovog srednjoročnog plana jeste utvrđivanje jasnih smjernica daljnjeg razvoja Agencije za razdoblje 2022.-2024. godine, na razini srednjoročnog i specifičnih ciljeva, kako bi što kvalitetnije doprinijeli poboljšanju kvaliteta u obrazovanju i osiguranju njegove prepoznatljivosti i mjerljivosti na međunarodnome planu.

# 2. VIZIJA I MISIJA AGENCIJE

Agencija za predškolsko, osnovno i srednje obrazovanje osnovana je Zakonom o Agenciji za predškolsko, osnovno i srednje obrazovanje (Službeni glasnik BiH, br. 88/07), kao samostalna upravna organizacija na razini institucija Bosne i Hercegovine. Sukladno navedenom Zakonu, Agencija je nadležna za uspostavu standarda znanja, ocjenjivanje postignutih rezultata i razvoj zajedničke jezgre nastavnih planova i programa u predškolskom, osnovnom i srednjem obrazovanju, te za druge stručne poslove u području standarda znanja i ocjenjivanja kvalitete obrazovanja, određenih posebnim zakonima i drugim propisima.

Sukladno Zakonu o Agenciji i Odluci Vijeća ministara Bosne i Hercegovine o početku rada i utvrđivanju sjedišta (Službeni glasnik BiH, br. 8/08), Agencija ima sjedište u Mostaru i dvije područne jedinice sa sjedištima u Sarajevu i Banja Luci. Odjel u Mostaru radi na razvoju zajedničke jezgre nastavnih planova i programa, Odjel u Sarajevu na standardima znanja i učeničkih postignuća i Odjel u Banja Luci na razvoju srednjeg strukovnog obrazovanja i obuke, obrazovanju odraslih i cjeloživotnom učenju.

Agencija za predškolsko, osnovno i srednje obrazovanje ima svoje nadležnosti i sukladno svim važećim okvirnim zakonima o obrazovanju u BiH - Okvirnom zakonu o predškolskom odgoju i obrazovanju (Službeni glasnik BiH, br. 88/07), Okvirnom zakonu o osnovnom i srednjem obrazovanju (Službeni glasnik BiH, br. 18/03) i Okvirnom zakonu o srednjem strukovnom obrazovanju i obuci (Službeni glasnik BiH, br. 63/08).

Unutar Agencije djeluje Odbor, kao stručno tijelo i s nadležnostima utvrđenim Zakonom o Agenciji. Sukladno utvrđenim nadležnostima Odbor je, između ostalog, odgovoran za uspostavu standarda znanja učenika i ocjenjivanja postignutih rezultata, odobravanje zajedničkog jezgra nastavnih planova i programa, razmatranje provedenih istraživanja iz djelokruga Agencije i objavljivanje rezultata istraživanja, te druga pitanja iz svoje nadležnosti. Odbor čini sedam članova, koje imenuje Vijeće ministara Bosne i Hercegovine, na razdoblje od tri godine, a u Odboru je i predstavnik Ministarstva civilnih poslova BiH bez prava glasa.

##  2.1. Vizija Agencije

Kvalitetno predškolsko, osnovno i srednje obrazovanje i cjeloživotno učenje i konkurentno obrazovanje Bosne i Hercegovine na međunarodnome planu.

##  2.2. Misija Agencije

Doprinijeti kvaliteti predškolskog, osnovnog i srednjeg obrazovanja i procesa cjeloživotnog učenja, kao i konkurentnosti obrazovnih sustava Bosne i Hercegovine na međunarodnom planu, kroz razvoj zajedničke jezgre nastavnih planova i programa, uspostavu standarda znanja, praćenje i evaluaciju postignutih rezultata u obrazovanju, razvoj obrazovanja odraslih i cjeloživotnog učenja te sudjelovanja u razvoju kvalifikacijskog okvira, kao i kreiranju i promoviranju kvalitete obrazovanja u Bosni i Hercegovini.

Agencija u svome radu njeguje i promovira sljedeće vrijednosti: vjerodostojnost, profesionalnost, suradnju i partnerstvo, otvorenost i transparentnost te cjeloživotno učenje.

# 3. SUDIONICI I PARTNERI

Agencija za predškolsko, osnovno i srednje obrazovanje ima veoma razvijenu mrežu partnerskih institucija, kako domaćih tako i međunarodnih. Intenzivna je suradnja s Ministarstvom civilnih poslova BiH, entitetskim i županijskim ministarstvima obrazovanja, Odjelom za obrazovanje Brčko distrikta BiH te sa svim pedagoškim zavodima u Bosni i Hercegovini. Predstavnici nadležnih ministarstava obrazovanja i pedagoških zavoda stalni su sudionici svih aktivnosti koje Agencija provodi na polju poboljšanja kvalitete obrazovanja.

Agencija je uključena i u rad Konferencije ministara obrazovanja BiH.

Međunarodne institucije u Bosni i Hercegovini kontinuirano prate i podržavaju aktivnosti Agencije. Naši stalni partneri su: Delegacija EU, Veleposlanstvo Sjedinjenih Američkih Država u BiH, UNICEF ured u BiH, Misija OSCE-a u BiH, Save the Children, Fond otvoreno društvo, JICA, GIZ projekt SPI, KulturKontakt Austria.

Kao korisnici Twinning projekta Europske komisije u BiH ostvarili smo trajnu suradnju i partnerski odnos s tri obrazovne institucije iz Republike Slovenije – Zavod RS za šolstvo, Državni izpitni center (RIC) i Center RS za poklicno izobreževanje.

Intenzivna je suradnja i s predstavnicima obrazovnih institucija iz cijelog regiona, ali i s predstavnicima zemalja Europske unije, što je ostvareno posredstvom članstva u CIDREE (Konzorcij institucija za razvoj i istraživanje u obrazovanju u Europi).

Kroz uključenje Bosne i Hercegovine u provedbu međunarodnih studija PISA 2018, TIMSS 2019 i PIRLS 2021 započeli smo suradnju i s organizacijom OECD (Organizacija za ekonomsku suradnju i razvoj) i udruženjem IEA (Međunarodno udruženje za vrednovanje obrazovnih postignuća).

# 4. OSNOVNA PROGRAMSKA OPREDJELJENJA

##  4.1. Srednjoročni cilj

Srednjoročni cilj institucije, određen za period 2022.-2024., rezultat je definirane vizije i misije Agencije, sukladno njezinim nadležnostima.

Srednjoročni cilj institucije definiran je kao „Unapređenje politika, izvršenje međunarodnih obveza i razvoj kvalitete u oblasti obrazovanja u BiH“.

Srednjoročni cilj, ostvaren kroz Program Agencije, treba doprinijeti ispunjenju misije i vizije Agencije te i ostvarenju definiranog strateškog cilja: „Razvoj ljudskih resursa“.

##  4.2. Specifični cilj

Specifični cilj utvrđen Srednjoročnim planom Agencije za 2022.-2024. godinu rada definiran je kao:

***Izraditi smjernice i provesti evaluacije u okviru ZJNPP definirane na ishodima učenja, uspostaviti (nove) standarde znanja i ocjenjivanje postignutih rezultata kao i kvalitete obrazovanja u predškolskom, osnovnom, srednjem općem i srednjem strukovnom obrazovanju.***

Definirani specifični cilj ostvarit će se kroz **Program:**

**Izrada smjernica i evaluacija primjene ishoda učenja te razvoj standarda u predškolskom, osnovnom, srednjem općem i srednjem strukovnom obrazovanju, obrazovanju odraslih i cjeloživotnom učenju**te kroz četiri različita projekta:

***1.*** *Izrada smjernica- za provedbu Zajedničke jezgre cjelovitih razvojnih programa za predškolski odgoj i obrazovanje definirane na ishodima učenja (ZJCRP) te provedbu evaluacije primjene nove Zajedničke jezgre nastavnih planova i programa definirane na ishodima učenja (ZJNPP) i ZJCRP u predškolskom odgoju i obrazovanju i NPP-ovima.*

Danas, u vrijeme pandemije COVID-19, više nego ikada svjesni smo potrebe za revidiranjem nastavnih planova i programa s fokusom na ishode učenja, za definiranjem onih znanja i vještina koje je nužno usvojiti tijekom školovanja, kao i potrebe za usvajanjem novih pristupa vrednovanju i ocjenjivanju.

Cjeloviti dokument, 'Zajednička jezgra definirana na ishodima učenja u Bosni i Hercegovini', koji je Agencija razvijala punih šest godina, namijenjen je u prvom redu nadležnim obrazovnim institucijama kao osnova za poboljšanje kvalitete obrazovanja i daljnji razvoj cjelovitih razvojnih programa za predškolski odgoj i obrazovanje, nastavnih planova i programa (NPP) za osnovno obrazovanje i gimnazije te za općeobrazovne nastavne predmete u srednjem strukovnom obrazovanju u Bosni i Hercegovini.

Set dokumenata za poboljšanje kvalitete obrazovanja u BiH, kroz razdoblje od 2022. do 2023. Agencija će obogatiti s novim dokumentom – Smjernicama za provedbu ZJCRP (2022.).

Također je planirano kako će Agencija u narednom razdoblju raditi i na evaluaciji provedbe izrađene ZJNPP definirane na ishodima učenja u postojeće NPP-ove te evaluaciji provedbe ZJCRP u predškolskom odgoju i obrazovanju (2023.-2024.).

***2.*** *Razvoj i uspostava standarda znanja, ocjenjivanje postignutih rezultata i kvalitete obrazovanja u predškolskom, osnovnom, srednjem općem i srednjem strukovnom obrazovanju.*

Agencija će i u ovom srednjoročnom razdoblju (2022. -2024.) nastaviti s evaluacijama, istraživanjima i aktivnostima na definiranju i razvoju standarda kvalitete u institucionalnom predškolskom odgoju i obrazovanju u BiH.

U istom razdoblju Agencija će raditi i na definiranju apriornih standarda učeničkih postignuća za treći, šesti i deveti razred devetogodišnjeg obrazovanja i kraj srednjeg općeg obrazovanja (7 u planiranom razdoblju).

Agencija će, također, nastaviti raditi na unapređenju nastavnog plana i programa u srednjem strukovnom obrazovanju. Radit će na implementaciji ZJNPP u općeobrazovnim predmetima u nastavne planove i programe za srednje strukovno obrazovanje i na praćenju i unapređenju modularnih nastavnih planova i programa.

Neizostavno je planirano nastaviti rad na izradi standarda zanimanja, kao i rad na razvoju metodologije za standarde kvalifikacija (4 u planiranom razdoblju).

***3.*** *Provedba međunarodnih istraživanja*

Agencija za predškolsko, osnovno i srednje obrazovanje, u suradnji s nadležnim ministarstvima obrazovanja u Bosni i Hercegovini, u naznačenom razdoblju od 2022. do 2024. godine, planira provesti dvije međunarodne studije PIRLS 2021 i PISA 2022 te provesti dubinske analize rezultata prethodno provedenih međunarodnih istraživanja s ciljem davanja preporuka za unapređenje kvaliteta obrazovanja zasnovanog konkretnim pokazateljima provedenih međunarodnih studija.

Međunarodna istraživanja učeničkih postignuća su neraskidiv dio sustava poboljšanja kvaliteta obrazovanja jer nam pokazuju gdje smo i kuda idemo u odnosu na druge. Međunarodne studije trebaju poslužiti obrazovnim vlastima kao orijentir pri poboljšanju sustava obrazovanja, a kontinuirano sudjelovanje u međunarodnim studijama omogućuje praćenje trendova i rezultata provedenih odluka obrazovnih vlasti.

Nažalost, politički utjecaji značajno se odražavaju na obrazovne sustave u Bosni i Hercegovini tako da je provedba planiranih studija, kao i kontinuitet sudjelovanja Bosne i Hercegovine u istima i dalje neizvjestan i ovisi isključivo o postizanju političkog konsenzusa.

***4.*** *Provedba međunarodnih projekata iz programa ERASMUS+*

Agencija za predškolsko, osnovno i srednje obrazovanje BiH , u okviru programa Erasmus +, djeluje kao Državna služba za podršku (DSP) za eTwinning i EPALE projekt i koristi sredstva granta Europske komisije za realizaciju projektnih aktivnosti.

Uloga Agencije za predškolsko, osnovno i srednje obrazovanje u realizaciji navedenih projekta jeste pružanje podrške korisnicima na državnoj razini, odnosno obavljanje funkcije DSP-a (Državne službe za podršku) radi povezivanja različitih aktera, prikupljanja i razmjene podataka, suradnje s CSS-om (Centralni Servis Podrške pri Europskoj Komisiji), te promoviranja eTwinning i EPALE projekta u Bosni i Hercegovini.

U narednom razdoblju DSP eTwining projekta planira niz aktivnosti čiji je cilj uključivanje još većeg broja škola, predškolskih ustanova, odgojitelja i nastavnika u europsku online zajednicu koja koristi upravo eTwinning platformu za suradnju, osmišljavanje projekata i razmjenu iskustava. Dok god na snazi budu zaštitne mjere i držanje fizičke distance, DSP eTwinning projekta intenzivno će raditi na kreiranju i obogaćivanju online sadržaja platforme, organzaciji webinara i pružanju online pomoći i podrške korisnicima.

Osim promocije eTwinninga među osobljem odgojno-obrazovnih institucija, DSP će u narednom razdoblju intenzivno raditi na informiranju savjetnika u nadležnim ministarstvima i pedagoškim zavodima, te Odjeljenju za obrazovanje Brčko distrikta BiH, o mogućnostima eTwinning platforme u okviru profesionalnog razvoja osoblja, te načina vrednovanja sudjelovanja nastavnika u eTwinning događajima i aktivnostima.

Ključni prioriteti EPALE projekta u narednom razdoblju su snažnija promocija EPALE zajednice na državnoj razini, povećanje doprinosa razvoju platforme putem objavljivanja kvalitetnih i relevantnih sadržaja, uključivanje novih korisnika, provedba seta mjera za aktivaciju postojećih korisnika i umrežavanje institucija na državnoj i regionalnoj razini. Glavni je cilj učiniti platformu prepoznatljivim prostorom za učenje i stručno usavršavanje učitelja i trenera za obrazovanje odraslih, koji doprinosi njihovom stručnom razvoju, kao i za stvaranje mreže dionika na regionalnoj i državnoj razini, u cilju animiranja zainteresiranih strana za prijave na međunarodne pozive za dostavu projekata.

Projekt je također usmjeren na daljnje osnaživanje sustava obrazovanja odraslih kroz aktivnosti u regiji, kako bi u okviru tih regionalnih aktivnosti nadležne vlasti prepoznale važnost ovog sustava u okviru svoje obrazovne politike.

# 5. RESURSI I KAPACITETI POTREBNI ZA POSTIZANJE CILJEVA

Kako bi se predviđeni programi uspješno realizirali potrebno je izdvojiti ukupno 5.003.000,00 KM iz proračuna institucija Bosne i Hercegovine za razdoblje od 2022. do 2024. godine. U navedenom trogodišnjem razdoblju predviđeni izvor financiranja čine i odobreni proračun Agencije i sredstava po osnovu donacije iz međunarodnih projekta.

Ovdje je potrebno istaći kako je Agencija, osim aktivnosti definiranih Zakonom, posredstvom Ministarstva civilnih poslova BiH zadužena i za dvije platforme Erasmus + programa (eTwinning i EPALE).

Agencija, također, provodi i tri međunarodne studije (PISA, TIMSS i PIRLS) koje zahtijevaju znatna financijska ulaganja, detaljne pripreme i obuke ne samo vanjskih suradnika, nego i djelatnika Agencije, odnosno, uz dodatne ljudske i financijske resurse, traže i vrijeme za kvalitetnu provedbu.

Provedbu, ali i planiranje aktivnosti Agencije, uvelike otežava pandemija COVID-19, za koju ne znamo do kada će trajati, a ni kako će se odraziti na planirane aktivnosti. Otežavajuća okolnost je i nepostojanje konsenzusa obrazovnih vlasti po određenim pitanjima oko preuzimanja obveza za sudjelovanje naše države u međunarodnim istraživanjima, načinu razvoja QF BiH, implementaciji ishoda učenja i dr.

# 6. OKVIR ZA PRAĆENJE PROVOĐENJA PLANA I EVALUACIJU REZULTATA

Praćenje izvršenja Srednjoročnog plana vršit će se putem redovnih godišnjih izvješća. Izvješća o provedbi Srednjoročnog plana bit će izrađena u predviđenom formatu te dostavljena i Ministarstvu financija i trezora BiH i Direkciji za ekonomsko planiranje BiH u utvrđenim rokovima.

Evaluacija Srednjoročnog plana vršit će se svake tri godine i bit će provođena interno, na razini Agencije, a po potrebi i od strane eksterne organizacije. Izvješća o evaluaciji Srednjoročnog plana također će biti dostavljena Ministarstvu financija i trezora BiH i Direkciji za ekonomsko planiranje BiH.

Agencija će i drugim programsko-planskim dokumentima detaljno razraditi ciljeve definirane Srednjoročnim planom.

  **6.1. Definiranje ključnih pokazatelja**

Prilikom izrade Srednjoročnog plana rada Agencije za predškolsko, osnovno i srednje obrazovanje definirani su ključni pokazatelji koji služe za mjerenje napretka u ostvarivanju postavljenih ciljeva.

Na stupanj realizacije navedenih ciljeva utječe više čimbenika te će Agencija morati biti spremna na provođenje korektivnih i preventivnih mjera ukoliko se pojave problemi u realizaciji.

Definirani pokazatelji su:

* Za projekt 1.: „Smjernice za inkluziju i provedbu ZJCRP te provedena evaluacija primjene ZJNPP definirane na ishodima učenja u NPP-ovima i Zajedničke jezgre cjelovitih razvojnih programa u predškolskom odgoju i obrazovanju.“

– broj (izrađenih dokumenata)

* Za projekt 2. : „Novouspostavljeni standardi u predškolskom, osnovnom, srednjem općem i srednjem strukovnom obrazovanju“.

 – broj (standarda, provedenih istraživanja i projekata)

* Za projekt 3.: „Usvojena izvješća urađena na temelju objektivnih pokazatelja međunarodnih istraživanja.“

 – broj (objavljenih izvješća o rezultatima istraživanja)

* Za projekt 4.: “Usvojena izvješća o realizaciji međunarodnih projekata programa Erasmus+“

– broj (usvojenih izvješća)

##  6.2. Metode za prikupljanje informacija o pokazateljima

Prikupljanje informacija o realizaciji postavljenih ciljeva i definiranih pokazatelja institucija vrši kontinuirano, kroz cjelokupno razdoblje, kako bi provjerila odnos postignutih rezultata i zacrtanih ciljeva.

Radi praćenja i evaluacije Srednjoročnog plana rada institucije definirani su ključni pokazatelji za svaki pojedinačni projekt, kao i polazne i ciljane vrijednosti pokazatelja. Praćenje provedbe plana na godišnjoj razini podrazumijeva prikupljanje relevantnih informacija o definiranim pokazateljima te njihovu usporedbu s ciljnim vrijednostima. Na ovaj način institucija dobiva jasne i pravodobne informacije o izvršenju srednjoročnih aktivnosti u određenom razdoblju, ali i vrijeme u kojemu može ispitati razloge eventualnih odstupanja te provesti različite korektivne i preventivne mjere.

Broj: R A V N A T E LJ I C A

Mostar ,\_\_\_.\_\_\_.2021. godine

 Maja Stojkić

##  7. PRILOZI

* PRILOG 1: Akcijski plan Srednjoročnog plana rada institucije – Agencije za predškolsko, osnovno i srednje obrazovanje za razdoblje 2022.-2024.godine
* PRILOG 2: Pregled zakona, drugih propisa i razvojno - investicijskih projekata/programa predviđenih Srednjoročnim planom rada institucije Agencija za predškolsko, osnovno i srednje obrazovanje

|  |
| --- |
| **AKCIONI PLAN SREDNJOROČNOG PLANA RADA INSTITUCIJE - Agencija za predškolso, osnovno i srednje obrazovanje 2022. – 2024.** |
| **Opći cilj / principi razvoja:** | **Pametan rast** |
| **Strateški cilj:**  | **Razvoj ljudskih resursa** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** | **16** | **17** | **18** | **19** | **20** | **21** |
|  |  | **Okvir za mjerenje ostvarenja** | **Procjena troškova** | **Izvori financiranja** |  |
| **Srednjoročni cilj** | **Specifični ciljevi** |  **Programi** | **Projekt** | **Institucija odgovorna za implementaciju** | **Pokazatelj** | **Jedinica mjerenja (%, broj ili opisno)** | **Polaznavrijednost godina 2021** | **Ciljanavrijednost godina 2022** | **Ciljanavrijednost godina 2023** | **Ciljanavrijednost godina 2024** | **Procijenjeni troškovi godina 2022** | **Procijenjeni troškovi godina 2023** | **Procijenjeni troškovi godina 2024** | **Ukupno troškovi** | **Proračun** | **Krediti** | **Donacije** | **Ostali izvori** | **Ukupno** | **Program u DOP-u** |
|
| **Srednjoročni cilj :**Unaprjeđenje politika, izvršenje međunarodnih obaveza i razvoj kvaliteta u oblasti obrazovanja u BiH |  |  |  | APOSO  | Implementirane preporuke za unapređenje obrazovnih politika i kvalitete odgoja i obrazovanja u BiH na osnovu provedenih međunarodnih istraživanja, ishoda učenja i uspostavljenih standarda u osnovnom, srednjem, srednjem strukovnom obrazovanju i obrazovanju odraslih | Broj preporuka i standarda za unapređenje obrazovnih politika i kvalitete odgoja i obrazovanja u BiH | 26 | 34 | 40 | 48 | 1.676.000 | 1.666.000 | 1.661.000 | 5.003.000 | 5.003.000 |  | 300.000 |  | 5.303.000 | 0980210    |
|  | **Specifični cilj 1.1** |  |  |   |   |   |   |   |   |   |   |   |   |   |   |   |   |   |   |
| Izraditi smjernice i provesti evaluacije u okviru ZJNPP definirane na ishodima učenja, uspostaviti (nove) standarde znanja i ocjenjivanje postignutih rezultata kao i kvalitete obrazovanja u predškolskom, osnovnom, srednjem općem i srednjem strukovnom obrazovanju. | **Program 1** |  |   |   |   |   |   |   |   |  |  |   |   |   |   |   |   |   |
| Izrada smjernica i evaluacija primjene ishoda učenja te razvoj standarda u predškolskom, osnovnom, srednjem općem i srednjem strukovnom obrazovanju, obrazovanju odraslih i cjeloživotnom učenju  | Smjernice za provedbu ZJCRP te evaluacija provedbe ZJNPP definirane na ishodima učenja u NPP-ovima i ZJCRP u predškolskom odgoju i obrazovanju | APOSO | Smjernice za provedbu ZJCRP te provedena evaluacija | broj |  1 | 2 | 3 | 3 | 290.000 | 316.000 | 330.000 |  936.000 |  936.000 |  |   |  |  936.000 |
| Razvoj i uspostava standarda znanja, ocjenjivanje postignutih rezultata i kvalitete obrazovanja u predškolskom, osnovnom, srednjem općem i srednjem strukovnom obrazovanju. | Standardi u predškolskom, osnovnom, srednjem općem i srednjem strukovnom obrazovanju. | broj | 15 | 20 | 24 | 27 | 941.820 | 848.000 | 931.000 | 2.720.820 | 2.720.820 |  |  |  | 2.720.820 |
| Provedba međunarodnih istraživanja (PISA,TIMSS,PIRLS) | Usvojena izvješća urađena na temelju objektivnih pokazatelja međunarodnih istraživanja (PISA, TIMSS i PIRLS) | broj | 2 | 2 | 3 | 4 | 310.180 | 370.000 | 266.000 | 946.180 | 946.180 |  |  |  | 946.180 |
| Provedba međunarodnih projekata iz ERASMUS+ programa | Usvojena izvješća o realizaciji međunarodnih projekata ERASMUS+ programa | broj | 8 | 10 | 12 | 14 | 134.000 | 132.000 | 134.000 | 400.000 | 400.000 |  | 300.000 |  | 700.000 |

**M.P Potpis:\_\_\_\_\_\_\_\_\_\_\_\_\_\_\_\_\_\_\_\_**